ROMÂNIA 
JUDEŢUL BUZĂU
COMUNA PÂRSCOV
   Nr. 97/04.01.2024

REFERAT DE APROBARE 
la proiectul de hotărâre privind aprobarea documentației tehnico-economice și a indicatorilor tehnico-economici pentru obiectivul de investiții ”Construirea unui centru de zi pentru persoane vârstnice și furnizarea de servicii sociale de îngrijire la domiciliu în comuna Pârscov, județul Buzău” , 

în cadrul Programului Incluziune și Demnitate Socială 2021-2027, P06 

Servicii de suport pentru persoane vârstnice „Comunități de seniori”
România este pe locul 2 în Uniunea Europeană în ce privește numărul de persoane vârstnice aflate în risc de sărăcie sau excluziune socială, 43,7 % dintre persoanele peste 65 de ani încadrându-se în această categorie, față de o medie de 23,1 % în toate țările UE. Riscul de sărăcie crește brusc pentru persoanele cu vârsta de peste 75 de ani, mai ales pentru femei, persoanele care primesc pensii minime sau persoanele cu pensii de agricultor. Practic, este vorba de generația care a prins majoritatea vieții active în ultimii ani de comunism.

În prezent, UAT Comuna Pârscov nu dispune de niciun centru de îngrijire a bătrânilor vulnerabili. Misiunea primăriei comunei Pârscov este de a se preocupa de nevoile comunității și rezolvarea acestora. La nivelul comunei , s-a identificat una din problemele majore cu care aceasta se confruntă în prezent și care necesită a fi soluționată în cel mai scurt timp, și anume: ridicarea gradului de urbanizare a localității prin construcția şi dotarea unui centru de ingrijire socială pentru persoanele vârstnice la nivelul comunei. 

Necesitatea şi oportunitatea lucrării rezultă din faptul că nu au fost implementate alte proiecte similare de constructie /amenajare/dotare/ȋntreţinere care să vizeze acest aspect. 

              Scurtă prezentare privind:

Deficienţe ale situaţiei actuale:

· lipsa unui spaţiu amenajat pentru îngrijirea persoanelor vulnerabile din comuna Pârscov.;

· starea avansată de degaradare a sănătății și bunăstării populației în vârstă;

 Efectul pozitiv previzionat prin realizarea obiectivului de investiţii:

Prin implementarea investitiei se preconizeaza ca 50 de batrani (capacitatea maxima a centrului) ar trăi într-un mediu mai apropiat de cel familial, mai putin aglomerat, benefic asupra calității vieții lor. 
In centrul de consiliere, amenajat cu spații potrivite și asigurate separat pentru fiecare specialist, recuperearea și asistența beneficiarilor ar fi mult mai eficientă. Datorita activităților realizate în centrul de consiliere, relațiile interumane ar fi mai bogate. Pe termen lung, beneficiarii proiectului vor avea o viață mai bună.
Prognoze pe termen mediu și lung:

· încurajarea parteneriatului cu organizaţii neguvernamentale care desfasoara activitati in domeniul asistentei sociale si ajutorarea varstnicilor;

· se va dezvolta parteneriatul si colaborarea cu ONG-uri si cu alti reprezentanti ai societății civile în vederea acordării și diversificarii serviciilor sociale și a serviciilor pentru asistența bătrânilor, în funcție de nevoile comunitătii locale;
· realizarea unei evaluari complexe, comprehensiva si multidimensionala a pensionarilor, familiilor acestora și mediului în care trăiesc;

· durabilitatea în timp a proiectelor realizate şi adaptarea acestora la nevoi similare în funcţie de evoluţia comunităţii;
Achiziţia serviciilor de elaborare SF  ,PT, consultanta si elaborare studii de teren (topografic  si geotehnic )se va face cu respectarea Legii nr. 98/2016 privind achiziţiile publice.
       Efectul pozitiv al investitiei publice 

- se considera ca implementarea proiectului ”Construirea unui centru de zi pentru persoane vârstnice și furnizarea de servicii sociale de îngrijire la domiciliu în comuna Pârscov, județul Buzău” va contribui la recuperearea și asistența beneficiarilor .Datorita activităților realizate în centrul de consiliere, relațiile interumane ar fi mai bogate. Pe termen lung, beneficiarii proiectului vor avea ocalitate a vietii  mai bună.
 
Având în vedere cele de mai sus, faptul ca se respecta prevederile legale in materie ( Legea nr. 273/2006 , HG nr. 907/2016 , OUG nr. 57/2019 , actualizate) , a fost initiat in regim de urgenta , justificat datorita termenului-limita de depunere a cererilor de finantare si a documentelor necesare in cadrul Programului Incluziune și Demnitate Socială 2021-2027, P06 Servicii de suport pentru persoane vârstnice „Comunități de seniori”,propun spre dezbatere şi adoptare prezentul proiect de hotărâre.
Primar ,

Daniel MIHAI 
